Ikomplu jonqsu l-każi attivi wara li jirkupraw 53 persuna; Reġistrati 26 każ ġdid Mill-1,916-il swab test li saru fuq medda ta' 24 siegħa rriżultaw 26 każ ġdid pożittiv għall-Covid-19. Fl-istess waqt kienu reġistrati 53 persuna li rkupraw, b'dan iwassal biex in-numru tal-każi jinżlu għal 444 każ. Sa mill-bidu ta' Marzu b'kollox kienu reġistrati 1,909 każ ta' persuni li ġew infettati bil-Covid-19. Intant mill-każijiet tal-bieraħ irriżultaw erba' każi ta' qraba ta' persuni pożittivi, każ ta' trasmissjoni fuq il-post tax-xogħol, żewġ każi minn attivitajiet soċjali, b'14-il każ ikunu deskritti bħala sporadiċi.